ΓΡΑΠΤΗ ΕΡΩΤΗΣΗ E-1227/00

υποβολή: Jaime Valdivielso de Cu (PPE-DE) προς την Επιτροπή

(14 Απριλίου 2000)

Θέμα: Ανταγωνισμός

Κατά τους τελευταίους μήνες διεξάγεται μεταξύ των διαφόρων ευρωπαϊκών τηλεπικοινωνιακών επιχειρήσεων έντονη διαμάχη για τον έλεγχο της τηλεπικοινωνιακής αγοράς στην Ευρώπη. Η διαμάχη αυτή αφορά ειδικότερα την απόκτηση μεγαλύτερου αριθμού αδειών κινητής τηλεφωνίας στα διάφορα κράτη μέλη και η εξασφάλιση ισχυρής θέσης στην αγορά.

Μετά την εμπειρία που είχαμε με την πρώτη γενεά της κινητής τηλεφωνίας, όπου και παρετηρήθησαν πολλές καταχρήσεις, λόγω της κυρίαρχης θέσης ορισμένων επιχειρηματιών, οι οποίες απέβησαν εις βάρος των καταναλωτών, ποια μέτρα σκοπεύει να λάβει η Ευρωπαϊκή Επιτροπή για την αποφυγή μονοπωλιακών ή ολιγοπωλιακών καταστάσεων και την επανάληψη του φαινομένου να πληγούν και πάλι τα συμφέροντα των καταναλωτών;

Απάντηση του κ. Monti εξ ονόματος της Επιτροπής

(15 Ιουνίου 2000)

Η Επιτροπή παρακολουθεί στενά τη χορήγηση αδειών τρίτης γενεάς (3G), συμπεριλαμβανομένου του παγκόσμιου συστήματος των κινητών τηλεπικοινωνιών (UMTS), στους φορείς τηλεπικοινωνιών στα κράτη μέλη. Οι εν λόγω διαδικασίες πρέπει να τηρούν τιςποχρεώσεις που απορρέουν από την οδηγία 97/13/ΕΚ του Κοινοβουλίου και του Συμβουλίου σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακώνπηρεσιών(1), την οδηγία 96/2/ΕΚ της Επιτροπής της 16ης Ιανουαρίου 1996 για τροποποίηση της οδηγίας 90/388/ΕΟΚ όσον αφορά τις κινητές και προσωπικές επικοινωνίες(2), την απόφαση αριθ. 128/1999/ΕΚ του Κοινοβουλίου και του Συμβουλίου της 14ης Δεκεμβρίου 1998 σχετικά με τη συντονισμένη εισαγωγή συστήματος τρίτης γενεάς κινητών και ασύρματων επικοινωνιών (UMTS) στην Κοινότητα(3) και τις αρχές του κοινοτικού δικαίου ανταγωνισμού. Η χορήγηση των εν λόγω αδειών πρέπει ιδίως να είναι διαφανής, δίκαιη και ισότιμη.

Το γεγονός ότι, σε κάθε κράτος μέλος, η παροχήπηρεσιών κινητής τηλεφωνίας (με ειδικά συλλογικά πρότυπα (GSM)900, GSM1800 ή 3G/UMTS) περιορίζεται ή πρόκειται να περιορισθεί σε μικρό αριθμό εταιριών είναι αποτέλεσμα του περιορισμένου φάσματος των διαθέσιμων ραδιοσυχνοτήτων για τη λειτουργία των εν λόγωπηρεσιών. Στα περισσότερα κράτη μέλη οιπηρεσίες κινητής τηλεφωνίας παρέχονται από τουλάχιστον δύο και, κατά γενικό κανόνα, τρεις έως πέντε εταιρίες.

Τόσο η Επιτροπή όσο και οι εθνικές αρχές ανταγωνισμού και οι εθνικές κανονιστικές αρχές παρακολουθούν τους όρους του ανταγωνισμού στις αγορές που σχετίζονται με τιςπηρεσίες κινητής τηλεφωνίας. Σε εθνικό επίπεδο, οι αρχές ανταγωνισμού έχουν κινήσει διαδικασίες σε ορισμένα κράτη μέλη και έχουν επιβάλει πρόστιμα στους φορείς κινητών τηλεπικοινωνιών λόγω συμπράξεων στις αντίστοιχες επικράτειές τους (π.χ. στην Ιταλία,πόθεση Telecom Italia mobile (TIM)-Omnitel, όσον αφορά σύμπραξη στο επίπεδο των τιμών για τον τερματισμό κλήσεων στα κινητά δίκτυα).

Τον Φεβρουάριο του 1998, η Επιτροπή άρχισε έρευνα που αφορούσε αρχικά 45 φορείς στα 15 κράτη μέλη προκειμένου να εξετάσει ενδεχόμενες στρεβλώσεις των όρων της αγοράς σε σχέση με την παροχήπηρεσιών κινητής τηλεφωνίας. Η κοινοτικού επιπέδου έρευνα ολοκληρώθηκε τον Μάιο του 1999 μετά από εκτίμηση των σημαντικών μειώσεων των τιμών, άνω του 80 % σε ορισμένες περιπτώσεις, που πραγματοποιήθηκαν αφού άρχισε η έρευνα. Κατά τη διενέργεια της εν λόγω έρευνας, η Επιτροπή συνεργάστηκε στενά με τις εθνικές αρχές ανταγωνισμού και τις εθνικές κανονιστικές αρχές στα κράτη μέλη.

Τον Φεβρουάριο του 2000 η Επιτροπή άρχισε τομεακή έρευνα σύμφωνα με τους κοινοτικούς κανόνες ανταγωνισμού όσον αφορά τους όρους και την τιμολόγηση της εθνικής και διεθνούς κινητής περιαγωγής. Η Επιτροπή απέστειλε σχεδόν 200 επίσημες αιτήσεις για την παροχή πληροφοριών ταυτόχρονα στις εθνικές αρχές ανταγωνισμού και τους κανονιστικούς φορείς τηλεπικοινωνιών σε όλη την Κοινότητα, καθώς και στους φορείς εκμετάλλευσης κινητών δικτύων και στους φορείς παροχήςπηρεσιών. Η κινητή περιαγωγή αποτελεί τον δεύτερο από τους τρεις τομείς τηλεπικοινωνιών που εξετάζονται στο πλαίσιο μίας γενικής έρευνας του τομέα των τηλεπικοινωνιών βάσει των κανόνων του ανταγωνισμού. Η Επιτροπή προβλέπει να καταλήξει στα πρώτα συμπεράσματα από την εν λόγω έρευνα πριν από τον Αύγουστο του 2000.

Επιπλέον, τον Ιανουάριο του 2000 η Επιτροπή έστειλε διοικητικές επιστολές στα κράτη μέλη προκειμένου να συγκεντρώσει πληροφορίες όσον αφορά τα μέτρα που τα κράτη μέλη έχουν λάβει προκειμένου να εξασφαλίσουν τη συμμόρφωση της εθνικής νομοθεσίας τους με την απόφαση αριθ. 128/1999/ΕΚ. Αυτό συμπεριλαμβάνει τον έλεγχο της σχετικής νομοθεσίας, ιδίως όσον αφορά τις διαδικασίες επιλογής για τη χορήγηση αδειών παροχήςπηρεσιών 3G, τα ληφθέντα μέτρα για την προώθηση του ανταγωνισμού στην αγορά και τα ληφθέντα μέτρα για να εξασφαλισθεί η κάλυψη περιοχών με χαμηλή πληθυσμιακή πυκνότητα.

Σύμφωνα με τις πληροφορίες που διαθέτει η Επιτροπή, τα κράτη μέλη τα οποία έχουν εγκρίνει διαδικασίες για τη χορήγηση αδειών 3G έχουν απαγορεύσει τις πολλαπλές αιτήσεις για τη χορήγηση άδειας από ένα φορέα εκμετάλλευσης ή από ομίλους φορέων εκμετάλλευσης. Ωστόσο, το γεγονός ότι μεμονωμένοι φορείς εκμετάλλευσης ή όμιλοι ζητούν την έκδοση αδειών σε μεγάλο αριθμό κρατών μελών δεν είναι κατ' αρχήν απορριπτέο, δεδομένου ότι μπορεί να συμβάλει στην περαιτέρω ολοκλήρωση της ευρωπαϊκής κινητής αγοράς και στη βελτίωση τωνπηρεσιών που παρέχονται στους ευρωπαίους καταναλωτές. Η Επιτροπή θα συνεχίσει να μεριμνά για τη μη καταχρηστική εκμετάλλευση δεσποζουσών θέσεων σύμφωνα με τους κοινοτικούς κανόνες ανταγωνισμού, λαμβάνονταςπόψη τα συμφέροντα των καταναλωτών.

(1) ΕΕ L 117 της 7.5.1997.

(2) ΕΕ L 20 της 26.1.1996.

(3) ΕΕ L 17 της 22.1.1999.